WORKING COMMITTEE ON LENGPUI AIRPORT TEN AN REPORT BU CHIEF MINISTER HLAN,"1447/2024-2025 Dated Aizawl, the 5th August, 2024: Vawiin khan Pu Lalduhoma, Chief Minister hnenah Pu TBC Lalvenchhunga, Adviser to CM kaihhruai Working Committee on Lengpui Airport te chuan an thil zirchianna report bu an hlan. Chief Minister chuan, huntiam chhunga report fel fai tak in peih hman avangin ka lawm hle a, in report atang hian in thawhrimzia chiang takin a lang a ni, tiin Working Committee on Lengpui Airport te hi lawmthu a lo hrilh a ni. Committee chairman Pu TBC Lalvenchhunga chuan, sawrkarin huntiam min pek chhungin committee hian report kan peih hman a, Chief Minister hnena hlan erawh chu a zin a lo haw hun remchang nghakin vawiinah kan ruahman ta a ni, a ti. Working Committee Member Secretary Pu Vanlaldina Fanai, Commissioner & Secretary, GAD pawhin thusawiin, Working Committee hian Airport enkawl zel dan tur thutlukna a siam lova, thutlukna hi Council of Ministers kuta awm a ni. Committee hi chuan zirchianna a theih anga chipchiarin kan buatsaih a ni, a ti. Report thehluhnaah hian Pu Lalrohlua, Director, Aviation & Member, Working Committee chuan an zirchian dan presentation a pe a ni. Attachment Loading attachment...",Dated: 5 th Aug 24 3:36 PM,https://dipr.mizoram.gov.in/post/working-committee-on-lengpui-airport-ten-an-report-thehlut